रूस राष्ट्रिय समन्वय परिषदका उपाध्यक्ष डिल्ली खरेल सुमनले आठौं राष्ट्रिय अधिवेशनका सहभागीहरू र अतिथिहरूको हार्दिक स्वागत गर्नुभयो । अधिवेशनका प्रमुख अतिथिको आसनबाट रूसका लागि नेपाली राजदूत श्री ऋषिराम घिमिरेले आफ्नो सारगर्भित वक्तव्यमा रूस (सोभियत संघ) बाट ६ हजार जति नेपाली विशेषज्ञहरूले उच्च शिक्षा प्राप्त गरिसकेको तथ्यको चर्चा गर्नुहुँदै रूसमा रहेका नेपालीहरूको संस्थाले स्वदेशमा जलस्रोत विकास, पर्यटन उद्योग आदिको प्रवर्द्धनमा रूसबाट लगानीअभित्य्राउनुका साथै रूसमा नेपाली लघु उद्योग तथा कृषिजन्य वस्तुहरूको निर्यात बृद्धि आदि क्षेत्रमा पनि योगदान पु-याउन सक्तछ भन्ने अभिव्यक्ति दिनु हुँदै अधिवेशनको सफलताको कामना गर्नुका साथै विद्यमानमा जस्तै आगामी रूस राष्ट्रिय समन्वय परिषदको कार्यकालमा पनि राजदूतावास र गैरआवासीय नेपाली संघ रूसबीच सहकार्य कायम रहने छ भन्ने विश्वास जनाउनुभयो ।
